**ZAPISNIK**

sa **22.** sjednice Školskog odbora Osnovne škole Franje Serta Bednja, održane **26.02.2016.** godine u 08.00 sati u prostorijama škole u Bednji.

Prisutni: Đurđica Krtanjek, Danijela Ciglar, Valentina Smiljanec, Miljenko Jarnjak, Dijana Zagorščak, Vladimir Zbodulja

Odsutni: Dragutin Zagorščak

Sjednici prisustvuje ravnateljica škole Sanja Majcen.

Zapisnik piše tajnica škole Ivana Kramarić.

Predsjednica Školskog odbora Đurđica Krtanjek pozdravlja prisutne, otvara sjednicu, utvrđuje kvorum - prisutno 6 članova i predlaže slijedeći

**DNEVNI RED:**

1. Prihvaćanje zapisnika s prethodne sjednice
2. Prijedlog za zasnivanje radnog odnosa i davanje prethodne suglasnosti
* učitelj biologije i prirode
* spremačica
1. Izvršenje financijskog plana za 2015. godinu
2. Odluka o raspodjeli rezultata
3. Razno

**Točka 1.**

Na zapisnik s prethodne sjednice nema primjedbi i jednoglasno se prihvaća.

**Točka 2.**

Ravnateljica Sanja Majcen pozdravlja Školski odbor i upoznaje ga s potrebom zapošljavanja učitelja prirode i biologije. Potreba je nastala iz razloga što je učiteljica prirode i biologije otišla u mirovinu s danom 30.12.2015. Dobivena je prethodna suglasnost Ministarstva znanosti, obrazovanja i sporta za zapošljavanje novog zaposlenika umjesto zaposlenika koji je otišao u mirovinu na 4 sata dnevno od 31.12.2015. (KLASA: 602-02/15-07/03578, URBROJ:533-25-15-0002).

Ravnateljica predlaže da se za učitelja prirode i biologije, umjesto učiteljice koja otišla u mirovinu primi Ana Ernoić profesor biologije. Ana Ernoić ima zasnovan radni odnos na poslovima učitelja prirode i biologije na nepuno, neodređeno radno vrijeme od 20 sati tjedno, te se s njome može zasnovati radni odnos temeljem članka 107. stavka 10. podstavka 3. Zakona o odgoju i obrazovanju u osnovnoj i srednjoj školi (NN 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14 ).

Ravnateljica upoznaje Školski odbor s potrebom zapošljavanja na radno mjesto spremača umjesto spremačice Mirjane Kolačko koja je sporazumno raskinula ugovor o radu sa školom. Zatražena je prethodna suglasnost Ministarstva znanosti, obrazovanja i sporta za zapošljavanje novog zaposlenika, ali do dana održavanja Školskog odbora nije stigla.

Ravnateljica predlaže da se na radno mjesto spremača na određeno vrijeme primi Barica Kramarić iz Bednje, bivša zaposlenica Varteksa, a koja je već prije obavljala zamjene odsutnih spremača.

**Zaključak:**

Školski odbor jednoglasno, javnim glasovanjem daje prethodnu suglasnost za zapošljavanje Ane Ernoić profesora biologije na poslove učitelja prirode i biologije.

Školski odbor jednoglasno, javnim glasovanjem daje prethodnu suglasnost za zapošljavanje Barice Kramarić na poslove spremačice, ali ne dulje od 60 dana.

**Točka 3**.

Ravnateljica Sanja Majcen obrazlaže Školskom odboru Izvršenje financijskog plana za 2015. godinu. Obrazloženje Izvršenja financijskog plana je u prilogu zapisnika.

**Zaključak:**

Školski odbor jednoglasno, javnim glasovanjem prihvaća Izvršenje financijskog plana za 2015. godinu.

**Točka 4.**

Ravnateljica pojašnjava da je Školski odbor na temelju Financijskog izvještaja za 2015. godinu u obvezi donijeti odluku o raspodjeli viška vlastitih prihoda preostalih od najma učionica i namjenskih prihoda preostalih od školske kuhinje. Višak vlastitih prihoda će se raspodijeliti za nabavu stolova i stolica u blagovaonici te za nabavu računalne opreme. Namjenska sredstva preostala od školske kuhinje učenika raspodijeliti će se na kvantitativno i kvalitativno poboljšanje prehrane učenika.

**Zaključak:**

Školski odbor jednoglasno, javnim glasovanjem prihvaća Financijski izvještaj za 2015. god. Školski odbor jednoglasno, javnim glasovanjem donosi Odluku o raspodjeli rezultata za 2015. godinu, za korištenje viška vlastitih i namjenskih prihoda iz 2015. god. u tekućoj 2016. god.

**Točka 5.**

Nema

Završeno u 08.50 sati.

KLASA: 602-02/16-01/14

URBROJ:2186-112-01-16-1

Zapisničar: Predsjednica Školskog odbora:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_

 /Ivana Kramarić/ /Đurđica Krtanjek/